**Uskoro:** **Lokalni Pazar!**

***Podrška lokalnim proizvođačima hrane i pića i pomoć kupcima da dođu do željenih proizvoda!***

Požarevac, 08. april 2020.

U ambijentu epidemije prouzrokovane širenjem koronavirusa i posledičnih mera koje su poremetile svakodnevicu svakog pojedinca kao i društva u celini, više nego ikad smo upućeni jedni na druge, na našu porodicu, komšije, poznanike. Kako bi šta uspešnije zajednički prebrodili ovaj period, neophodno je da se okrenemo drugim načinima razmišljanja i funkcionisanja.

Podstaknuti aktuelnim potrebama, Regionalna razvojna agencija „Braničevo-Podunavlje“ je u saradnji sa marketinškom agencijom „Posh“ i NVO „Pro.Tok21“, te u partnerstvu sa Gradovima i Opštinama iz regiona Braničevo-Podunavlje, pokrenula inicijativu „Lokalni Pazar“.

Cilj ove inicijative je povezivanje kupaca sa proizvođača hrane i pića u njihovim lokalnim zajednicama i to kroz uspostavljanje Internet portala Lokalni Pazar, koji će omogućiti lako pretraživanje ponude proizvoda u komšiluku, stupanje u kontakt sa starim i novim proizvođačima sira, rasada ili svežeg povrća i dogovor o preuzimanju željenih proizvoda.

Zapratite Lokalni Pazar već danas na društvenim mrežama Facebook i Instagram, a za koji dan planirajte posetu Internet Portalu [www.lokalnipazar.rs](http://www.lokalnipazar.rs) i iz udobnosti vašeg doma poručite domaće, sveže i zdrave namirnice za vašu trpezu!

Online baza na Google drive-u je formirana kako bi najefikasnije prikupljali informacije koje će tim RRA BP ubacivati redovno na Internet portal „Lokalni Pazar“. Baza se „puni“ popunjavanjem i podnošenjem **Google forme** kojoj se pristupa putem linka:

<https://docs.google.com/forms/d/e/1FAIpQLSe5kPUBmv5dMeYejgI0Y7HgaozVd-4U8SJLo1gwp_YBmNX3rg/viewform?vc=0&c=0&w=1>

Kupujmo lokalno, podržimo jedni druge, osnažimo našu zajednicu!